Vignołe Vignole 2011 Le Vignołe xe na ìxoła de ła Łaguna Veneta setentrionàl. L'ìxoła xe logàda a nord-est de Venesia intra Sant'Erasmo e ła Certosa. Xe in realtà formàda da do subunità separàe da un canàl e mese in comunicasion da un pónte. Conpàgno a ła visina Sant'Erasmo, ła scarsa popołasion se dedica a ł'orticulutra. La xona orientàl inveçe xe area miłitar parchè se łeva na caxerma dei Lagunari. A sta qua xe xontàda l'ìxoła de Sant'Andrea co ł'omonemo forte, cołegàda a łe Vignołe da do ponti. Pol eser raxonta da Venesia co i vaporeti de ł'ACTV *. Conosùa in pasà cofà o , xe stàda apresàda dai Venesiani e in ùltima anca dai antighi Romani cofà liogo de viłegiatura. In queł'epoca ła gera bagnàda avalìo dal Mar Adriatico, dao ch'el litoràl de Ponta Sabioni, gaveva oncora da formarse patòco. Inte el VII secoło xe stàda costruìa da do tribùni de Torceło na picoła Ceza in onór de San Zuane Batista e Santa Cristina. Infra i pochi monumenti notevołi, spica ła céxeta de Sant'Erosia, afasàda al canàl interno e afiancàda da un canpanìl picenin. Fursi rède de ł'antiga Ceza dei Santi Zuane Batista e Cristina, xe stàda ristruturàda inte ł'Otosento, ma ancùo dobòto ła xe senpre seràda. Varda na , òpara de anonemo del XVII secoło .